Opel Zafira er af biltypen MPV (Multi Purpose Vehicle) fra Opel. Bilen er baseret på Opel Astra og kom på markedet i foråret 1999 som en lidt mindre efterfølger for den knapt så kendte Opel Sintra. Første udgave af Zafira – Zafira A – var på markedet til 2005, hvor den blev afløst af Zafira B. Den var i produktion frem til 2011, hvor den afløstes af Zafira Tourer C, som bestod frem til 2019. Nu sælges bilen i en udgave, der hedder Zafira Life – dog ikke i Danmark.